Aandele, eiendom: Waar is die volgende wenners? | Netwerk24
Deur Andró Griessel 11 Januarie 2020 07:00
Sien hierby die bygewerkte bateklasopbrengste sedert 1995. Die oranje in elke gegewe jaar dui die bateklas aan wat die swakste gevaar het en die blou toon daardie jaar se beste presteerder aan. Alle groeisyfers is reeds in rand omgeskakel.
Oor 25 jaar was Suid-Afrikaanse genoteerde eiendom (ten spyte van die afgelope vyf jaar se treurige prestasie) steeds bobaas onder alle bateklasse en die geliefde dollar steeds die swakste. Hiervan kan jy ongelukkig nie aflei dat dit waar gaan wees vir die volgende 25 jaar nie.
Die afgelope dekade kon slegs buitelandse aandele en buitelandse eiendom daarin slaag (om ná koste) dubbelsyfergroei op te lewer. Hulle het heelwat beter as die res gevaar. Hierdie punt word deesdae amper daagliks op al wat ’n finansiële platform is aangehaal.
Selfs sekere gerespekteerde fondsbestuurders het (na my mening) geswig voor die wortel van “maklike geld” deur eenvoudig hul bemarking te fokus op hul buitelandse fondse en mense wat nóú in hierdie bateklas wil belê, met ope arms te verwelkom.
Almal jaag die pot goud aan die einde van die reënboog as dit by beleggings kom... Foto: Pixabay
Ek sal graag hierdie gewraakte stelling later meer volledig wil behandel in ’n afsonderlike artikel, maar as vertrekpunt rig ek lesers se aandag op die volgende: Kyk gerus na die vier jaar reg aan die begin van die tydperk onder oorsig, naamlik 1995 tot 1998.
Meer oor: Andró Griessel | Bateklasse | Beleggings